
PËR SHPRONËSIMin, PËR INTERES PUBLIK, TË PRONARËVE TË PASURIVE TË PALUAJTSHME, TË CILAT PREKEN NGA ZGJERIMI i VARREZAVE PUBLIKE NË BASHKINË E BILISHTIT

Në mbështetje të nenit 100 të Kushtetutës, të neneve 5/1, 20 dhe 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i varrezave publike, në bashkinë e Bilishtit.
2. Shpronësimi bëhet në favor të bashkisë së Bilishtit.
3. Pasuritë, në sipërfaqen prej 1800 (njëmijë e tetëqind) m2 tokë arë, pronë private, që shpronësohen, si dhe lista e pronarëve që shpronësohen, janë sipas tabelës bashkëlidhur këtij projektvendimi dhe pjesë përbërëse e tij.
4. Masa e shpërblimit të pronarëve, pasuritë, pronë private të të cilëve shpronësohen, është 450 900 (katërqind e pesëdhjetë mijë e nëntëqind) lekë.
5. Vlera e përgjithshme e shpronësimit të përballohet nga të ardhurat e bashkisë së Bilishtit, planifikuar në buxhetin e saj.
6. Afati i përfundimit të procedurës së shpronësimit të jetë, 3 (tre) muaj pas datës së hyrjes në fuqi të këtij vendimi.
7. Vlera e shpenzimeve procedurale të përballohet nga bashkia e Bilishtit.
8. Afati i përfundimit të punimeve për këtë objekt të jetë në përputhje me afatet e parashikuara nga bashkia e Bilishtit për realizimin e tij.
9. Regjistrimi i ri i pasurisë prej 1800 (një mijë e tetëqind) m2 tokë arë, shpronësuar në favor të bashkisë së Bilishtit, të bëhet brenda 30 (tridhjetë) ditëve nga data e hyrjes në fuqi të këtij vendimi.
10. Ngarkohen Ministria e Brendshme dhe bashkia e Bilishtit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

TË DHËNAT MBI LISTËN EMËRORE TË PERSONAVE DHE PRONAVE QË DO TË SHPRONËSOHEN PËR ZGJERIMIN E VARREZAVE PUBLIKE, NË BASHKINË E BILISHTIT

	Nr.
	Emër, mbiemër
	Sip.arë m2
	Çmimi
lekë/m2
	Vlera lekë
	Numri i
pasurisë
	Zona
kadastrale

	1
	Nekton Piringu
	1800
	250.5
	450 900
	858/15
	3804

	
	Totali
	1800
	
	450 900
	
	



